Dêrsim de Abdullah Nacar (13) merkezê rehabîlîtasyonî ra rema û vat ke şino, keweno awe. Meyîrê Nasirî Awbendê Uzunçayirî de ame dîyene. Nacarî rê masajê qelbî ame kerdene la rixmê xîretan zî nêxelisîya.
Hetê bînî ra waka wendekara Zanîngehê Munzurî Gulîstane Doku ya ke 5ê çeleyî ra nata vînbîyaye ya  Aygule Doku vat qey meyîtê ê Gulîstane ya û ameye awbend. Wake Aygule Doku venga selahîyetdaran da û vat: ''Ez vazdena, xo resnena pêro meyîtan. Ez vana qey beno ke waya mi ya. Şima vengê mi nêeşnawenê. Eke waya mi binê awe de ya bivejê. Eke waya mi kişîyaya kiştox bitepişê.''
